Document ID: 31988L0076

Tarybos direktyva
1987 m. gruodžio 3 d.
iš dalies keičianti Direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo teršimo motorinių transporto priemonių su priverstinio uždegimo varikliais išmetamosiomis dujomis, suderinimo
(88/76/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 100A straipsnį,
atsižvelgdama į Komisijos pasiūlymą [1],
bendradarbiaudama su Europos Parlamentu [2],
atsižvelgdama į Ekonomikos ir socialinių reikalų komiteto nuomonę [3],
kadangi svarbu patvirtinti priemones, kuriomis per 1992 m. gruodžio 31 d. pasibaigsiantį laikotarpį būtų pažangiai įkuriama vidaus rinka; kadangi vidaus rinka yra vidaus sienų neturinti erdvė, kurioje užtikrinamas laisvas prekių, asmenų, paslaugų ir kapitalo judėjimas;
kadangi pirmoji Europos Bendrijų aplinkosaugos veiksmų programa, kurią Taryba patvirtino 1973 m. lapkričio 22 d., kvietė atsižvelgti į vėliausią technikos pažangą kovojant su atmosferos tarša, kurią kelia iš motorinių transporto priemonių išmetamos dujos, ir atitinkamai iš dalies pakeisti anksčiau patvirtintas direktyvas; kadangi trečiojoje veiksmų programoje numatyta dėti papildomas pastangas gerokai sumažinti dabartinį iš motorinių transporto priemonių išmetamųjų teršalų kiekį;
kadangi Direktyvoje 70/220/EEB [4] nustatytos iš tokių variklių išmetamo anglies monoksido ir nesudegusių angliavandenilių kiekio ribinės vertės; kadangi tos vertės iš pradžių buvo sumažintos Direktyva 74/290/EEB [5] ir pagal Direktyvą 77/102/EEB [6] leistino išmetamų azoto oksidų kiekio ribinėmis vertėmis; kadangi šių trijų teršalų ribinės vertės buvo sėkmingai sumažintos Direktyvomis 78/665/EEB [7] ir 83/351/EEB [8];
kadangi Komisijos atliktas darbas, susijęs su jos politika taikyti visapusę metodiką kuriant taisykles motorinių transporto priemonių pramonei, parodė, kad Europos pramonė jau turi arba šiuo metu tobulina variklių technologiją, kuri leis papildomai sumažinti ribines vertes; kadangi svarstomu laikotarpiu toks sumažinimas nepakenks kitų sričių Bendrijos politikos tikslams, ypač racionalaus energijos naudojimo tikslui;
kadangi būtina skatinti novatoriškumą ir pramoninį konkurencingumą atitinkamai vidaus ir tarptautinėje rinkose; kadangi būtina, kad Bendrija patvirtintų priemones dėl iš transporto priemonių išmetamųjų teršalų; kadangi jos turi užtikrinti aukštą aplinkos apsaugos lygį ir leisti pasiekti su Europos sąlygomis suderintas vertes taip, kad galutinis jų poveikis aplinkai būtų lygiavertis Jungtinėse Amerikos Valstijose galiojančiam iš transporto priemonių išmetamųjų teršalų standartui; kadangi šiam tikslui pasiekti patartina numatyti sprendimą, kuris skirtųsi atsižvelgiant į transporto priemonės variklio tūrį, kad kiek įmanoma Bendrijos reikalavimų būtų galima laikytis pagrįsta kaina ir taikant įvairias technines priemones; kadangi transporto priemonėms, kurių variklio tūris yra mažesnis kaip 1,4 l, nustatytos ribinės vertės atspindi esamas šios rinkos dalies Europos gamintojų technines ir ekonomines sąlygas; kadangi 1992-1993 m. taikytinos ribinės vertės turi būti nustatytos 1987 m.;
kadangi šioje direktyvoje nurodytos ribinės vertės yra paremtos Direktyvoje 70/220/EEB nustatytu metodu, tačiau tą procedūrą reikia suderinti taip, kad ji atitiktų ne tik tankiai apgyvendintų miestų sąlygas, tačiau ir sąlygas kitur; kadangi sprendimas dėl tokio suderinimo turėtų būti priimtas nė vėliau kaip 1987 m.;
kadangi Direktyvos 70/220/EEB 5 straipsnyje nurodyta galimybė suderinti priedų nuostatas atsižvelgiant į technikos pažangą;
kadangi visų transporto priemonių, kurioms taikoma ši direktyva, benzininiai varikliai turi būti suprojektuoti veikti su bešviniu benzinu, kad būtų įmanoma nustoti naudoti priedus švino pagrindu ir taip lemiamai sumažinti aplinkos taršą šiuo elementu;
kadangi būtina užtikrinti, kad su transporto priemonių, kurioms taikoma ši direktyva, slėginio uždegimo varikliais susijusios nuostatos išliktų suderinamos su būsimais nuostatų pakeitimais, susijusiais su kitais tokių variklių išmetamaisiais teršalais, nurodytais Direktyvoje 72/306/EEB [9], atsižvelgiant į savitą visų tokių variklių išmetamųjų teršalų pobūdį;
kadangi laikotarpiu tarp Europos standartų patvirtinimo ir modifikuoto Europos bandymų ciklo įgyvendinimo pageidautina, kad transporto priemonės, kurios gauna tipo patvirtinimą pagal lygiaverčius standartus Bendrijos eksporto rinkose, galėtų gauti ir EEB tipo patvirtinimą;
kadangi, tinkamai atsižvelgiant į Sutarties taisykles, pageidaujančios valstybės narės gali iš anksto taikyti šioje direktyvoje nustatytas naujas vertes, suprasdamos, kad tai darydamos negali uždrausti pateikti į rinką ar naudoti vietoje pagamintų ar importuojamų transporto priemonių, kurios atitinka Bendrijos reikalavimus,
PRIĖMĖ ŠIĄ DIREKTYVĄ:
1 straipsnis
Direktyvos 70/220/EEB I, II, III, VI ir VII priedai iš dalies keičiami kaip nurodyta šios direktyvos priede. Pridedamas naujas IIIA priedas.
2 straipsnis
1. Nuo 1988 m. liepos 1 d. nė viena valstybė narė dėl su oro tarša variklio išmetamomis dujomis ar su variklio degalų reikalavimais susijusių priežasčių negali:
- atsisakyti suteikti EEB tipo patvirtinimą ar išduoti Direktyvos 70/156/EEB [10], su paskutiniais pakeitimais, padarytais Direktyva 87/403/EEB [11], 10 straipsnio 1 dalies antroje įtraukoje numatytą dokumentą ar suteikti nacionalinį tipo patvirtinimą motorinių transporto priemonių tipui,
arba
- uždrausti naudoti tokias transporto priemones,
jei iš to tipo motorinių transporto priemonių išmetamų dujinių teršalų kiekis ir variklio degalų reikalavimai atitinka Direktyvos 70/220/EEB, su pakeitimais, padarytais šia direktyva, priedų nuostatas.
2. Valstybės narės gali: transporto priemonių, kurių variklio tūris yra didesnis kaip 2000 cm3, tipui - nuo 1988 m. spalio 1 d.,
transporto priemonių, kurių variklio tūris yra mažesnis kaip 1400 cm3, tipui - nuo 1990 m. spalio 1 d.,
transporto priemonių, kurių variklio tūris yra nuo 1400 cm3 iki 2000 cm3 imtinai, tipui - nuo 1991 m. spalio 1 d., o transporto priemonių su to paties tūrio slėginio uždegimo varikliais ir tiesioginiu įpurškimu - nuo 1994 m. spalio 1 d.
- nebeišduoti motorinių transporto priemonių tipui Direktyvos 70/156/EEB 10 straipsnio 1 dalies paskutinėje įtraukoje numatyto dokumento,
ir
- nebeišduoti motorinių transporto priemonių tipui nacionalinio tipo patvirtinimo,
jei jo išmetamų dujinių teršalų kiekis neatitinka Direktyvos 70/220/EEB, su pakeitimais, padarytais šia direktyva, priedų reikalavimų.
3. Transporto priemonių, kurių variklio tūris yra didesnis kaip 2000 cm3, tipui - nuo 1989 m. spalio 1 d.,
transporto priemonių, kurių variklio tūris yra mažesnis kaip 1400 cm3, tipui - nuo 1991 m. spalio 1 d.,
transporto priemonių, kurių variklio tūris yra nuo 1400 cm3 iki 2000 cm3 imtinai, tipui - nuo 1993 m. spalio 1 d., o transporto priemonių su to paties tūrio slėginio uždegimo varikliais ir tiesioginiu įpurškimu - nuo 1996 m. spalio 1 d.
valstybės narės gali uždrausti naudoti tokias transporto priemones, jei jų išmetami dujiniai teršalai ir jų variklio degalų reikalavimai neatitinka Direktyvos 70/220/EEB, su pakeitimais, padarytais šia direktyva, priedų reikalavimų.
3 straipsnis
1. Valstybės narės gali atsisakyti suteikti nacionalinį tipo patvirtinimą, EEB tipo patvirtinimą arba išduoti Direktyvos 70/156/EEB 10 straipsnio 1 dalies antroje įtraukoje numatytą dokumentą transporto priemonių tipui su tiesioginio uždegimo varikliu, kurių variklio degalų reikalavimai neatitinka Direktyvos 70/220/EEB, su pakeitimais, padarytais šia direktyva, priedų reikalavimų:
- transporto priemonių, kurių variklio tūris yra didesnis kaip 2000 cm3, išskyrus apibrėžtąsias 8.1 poskyryje, tipui - nuo 1988 m. spalio 1 d.,
- visų kitų tipų transporto priemonėms - nuo 1989 m. spalio 1 d.
2. Nuo 1990 m. spalio 1 d. valstybės narės gali uždrausti naudoti transporto priemones su tiesioginio uždegimo varikliais, kurių degalų reikalavimai neatitinka Direktyvos 70/220/EEB, su pakeitimais, padarytais šia direktyva, priedų reikalavimų, išskyrus atvejus, kai gamintojas pateikia liudijimą, priimtiną techninei tarnybai, kuri išdavė pirmąjį tipo patvirtinimą dėl išmetamųjų teršalų, kuriame parašyta, kad, norint pritaikyti tokias transporto priemones prie naujų degalų reikalavimų, reikia didelių inžinerinių pakeitimų, pvz., pakeisti įleidimo arba išleidimo vožtuvo lizdų medžiagos savybes arba sumažinti suspaudimo laipsnį, arba kompensuojant galios nuostolius padidinti variklio tūrį; tokiu atveju draudimas galimas tik nuo 2 straipsnio 3 dalyje nurodytų datų.
4 straipsnis
Ne vėliau kaip iki 1987 m. gruodžio 31 d. Taryba Komisijos siūlymu:
- priima sprendimą dėl papildomo ribinių verčių, taikytinų transporto priemonėms, kurių variklio tūris yra mažesnis kaip 1400 cm3, sumažinimo ne vėliau kaip 1992 m. - išduodant naujus nacionalinius tipo patvirtinimus ir ne vėliau kaip 1993 m. - atiduodant naudoti transporto priemones,
- iš dalies pakeičia Direktyvos 70/220/EEB III priede nurodytą bandymą, pritaikant esamoms sąlygoms, ypač pridedant važiavimo ne miestu ciklus,
- priima sprendimą dėl III priede nurodyto iš dalies pakeisto bandymo įsigaliojimo tvarkos ir dabartinių Direktyvos 70/220/EEB, su pakeitimais, padarytais šia direktyva, III ir IIIA priedų panaikinimo sąlygų, įskaitant pereinamąjį laikotarpį.
5 straipsnis
Valstybės narės priima įstatymus ir kitus teisės aktus, kurie, įsigalioję iki 1988 m. liepos 1 d., įgyvendina šia direktyvą, ir nedelsdamos apie tai praneša Komisijai.
6 straipsnis
Ši direktyva skirta valstybėms narėms.
Priimta Briuselyje, 1987 m. gruodžio 3 d.

Labels: 8
15
20